Κέντρο Καρδιολογίας και Καρδιοχειρουργικής στο Πετς.
Η Ουγγαρία διαθέτει ένα ολοκληρωμένο σύστημα υγειονομικής περίθαλψης, που χρηματοδοτείται από φόρους και βρίσκεται υπό τη διαχείριση του κρατικού Εθνικού Ταμείου Ασφάλισης Υγείας (ουγγρικά: *Országos Egészségbiztosítási Pénztár* (OEP)). Σύμφωνα με τον ΟΟΣΑ, το 100% του συνολικού πληθυσμού καλύπτεται από το σύστημα ασφάλισης υγείας, το οποίο είναι απολύτως δωρεάν για παιδιά (όλα τα άτομα κάτω των 16 ετών), μητέρες ή πατέρες με παιδιά, φοιτητές, συνταξιούχους, άτομα με χαμηλό εισόδημα, άτομα με ειδικές ανάγκες (συμπεριλαμβανομένων σωματικών και ψυχικών διαταραχών), ιερείς και άλλους εκκλησιαστικούς παράγοντες. Η υγεία στην Ουγγαρία μπορεί να χαρακτηριστεί από το ταχέως αυξανόμενο προσδόκιμο ζωής (7,48 έτη για τους άνδρες και 4,92 έτη για τις γυναίκες μεταξύ 1993 και 2013) και ένα ποσοστό πολύ χαμηλής βρεφικής θνησιμότητας (4,6 ανά 1.000 γεννήσεις το 2014). Σύμφωνα με τον ΟΟΣΑ η Ουγγαρία δαπάνησε το 7,8% του ΑΕΠ της για την υγειονομική περίθαλψη το 2012. Οι δαπάνες για το σύνολο του τομέα της υγείας έφθασαν το 2011 τα 1.688,7 δολάρια ΗΠΑ ανά κάτοικο, εκ των οποίων τα 1.098.3 προέρχονταν από κυβερνητική χρηματοδότηση (65%) και τα 590,4 από ιδιωτικούς πόρους (35%).

Η αμοιβή των ιατρών είναι από τη χαμηλότερη στις χώρες του ΟΟΣΑ. Οι γενικοί ιατροί πληρώνονται 1,4 φορές το μέσο μισθό και οι νοσοκομειακοί ειδικευμένοι ιατροί 1,6 φορές το μέσο μισθό της χώρας.

Υποδομές
--------

Ως έθνος υψηλών εισοδημάτων, η Ουγγαρία διαθέτει σχετικά αναπτυγμένη υγειονομική υποδομή. Τα ασθενοφόρα της Εθνικής Υπηρεσίας Ασθενοφόρων (*Országos Mentőszolgálat*) φτάνουν σε περιστατικά σε όλη τη χώρα το πολύ σε 15 λεπτά. Το 2013 η Υπηρεσία δημιούργησε 20 νέους σταθμούς ασθενοφόρων και ανανέωσε 60 άλλους με την αγορά 200 νέων ασθενοφόρων.

Η υπηρεσία αεροασθενοφόρων εγκαινιάστηκε το 2009 με το άνοιγμα του σταθμού ασθενοφόρων στην πόλη Ζέντες. Οι βάσεις των αεροασθενοφόρων (στο Μπουνταόρς, το Μπαλατονφρέντ, το Σάρμελεκ, το Πετς, το Ζέντες, το Ντέμπρετσεν και το Μίσκολτς) καλύπτουν ολόκληρη τη χώρα. Τα ελικόπτερα μπορούν να φτάσουν στο 85% της επικράτειας της χώρας το πολύ σε 15 λεπτά. Όλα τα εθνικά και τα περιφερειακά νοσοκομεία διαθέτουν ελικοδρόμια, ενώ υπάρχουν εξειδικευμένες και επαγγελματικές πανεπιστημιακές κλινικές και κέντρα έκτακτης ανάγκης στη Βουδαπέστη, το Πετς, το Σέγκεντ και το Ντέμπρετσεν.

Παραπομπές
----------

1. ↑  OECD (27 Ιουνίου 2013). «OECD Health Data: Social protection». *OECD Health Statistics (database)*. Paris: OECD. doi:10.1787/data-00544-en. Ανακτήθηκε στις 14 Ιουλίου 2013.
2. ↑  List of the entitled people for free insurance, National Healthcare Fund, 2013[*νεκρός σύνδεσμος*]
3. ↑  Dőzsölők és szűkölködők - Miből gazdálkodnak az egyházak?, Figyelő (financial status of the churches in Hungary, Hungarian) Αρχειοθετήθηκε 2015-04-17 στο Wayback Machine.
4. 1 2  Vital statistics, Hungarian Central Statistical Office (KSH)
5. ↑  Health: Key Tables from OECD, OECDiLibrary
6. ↑  «Countries Where Doctors Get Paid the Least». Doctor CPR. 13 Ιουλίου 2015. Αρχειοθετήθηκε από το πρωτότυπο στις 2021-02-24.. Ανακτήθηκε στις 19 Φεβρουαρίου 2018.
7. ↑  «Tényleg kiérnek a mentők 15 perc alatt ("Ambulances get to under 15 minutes"), Népszava (Hungarian)». Αρχειοθετήθηκε από το πρωτότυπο στις 13 Απριλίου 2019. Ανακτήθηκε στις 23 Μαρτίου 2018.
8. ↑  Átadták a légimentő bázist - a legmodenebb az országban ("Air ambulance base has opened - the most modern in the country"), Városi Visszhang (Ουγγρικά)
9. ↑  Air ambulance bases in Hungary, Hungarian Air Ambulance Plc. (Αγγλικά)